

**Republika e Kosovës**

 Republika Kosovo / Republic of Kosovo

***Komuna e Rahovecit***

*Opština Orahovac / Municipality Rahovec*

 **Zyra për Informim**



|  |  |
| --- | --- |
| **Data/Date:** | 5.10.2022 |
| **Nga/Od/From** | Grupi punues |
| **Për/Za/To:** | Smajl Latifi, Kryetar i Komunës së Rahovecit |
| **CC** | Kryesuesi i Kuvendit Komunal të Rahovecit, Defrim Kafexhiu |
| **Tema/Subjekat/Subject** | Raporti për konsultimin publik për Planin e Trashëgimisë Kulturore 2022-2024  |

Ky raport është përgatitur duke u bazuar në Udhëzimin Administrativ (MAPL) Nr. 06/2018 për Standardet Minimale të Konsultimit Publik në komuna me theks neni 5. Zbatimi i standardeve të konsultimit publik dhe neni 17 Mbledhja e komenteve, komunikimi dhe adresimi i tyre.

# Ecuria e procesit të konsultimit publik për Planin e Trashëgimisë Kulturore 2022-2024

Kryetari i Komunës, më 1 gusht ka marrë vendim për caktimin e Grupit Punues për hartimin e Planit e Trashëgimisë Kulturore 2022-2024, në këtë përbërje:

* 1. Afrim Dina –kryesuese
	2. Qemajl Krasniqi –anëtar
	3. Saranda Shala – anëtar
	4. Muharem Morina–anëtar
	5. Irfan Ramadani- anëtar
	6. Zaim Kryeziu, anëtar
	7. Miftar Kryeziu, anëtar
	8. Blerta Gashi, anëtare
	9. Albulena Rexhaj, anëtare
	10. Shedat Ukaj, anëtar

Grupi punues ka për detyrë që të bëj hartimin e Planit e Trashëgimisë Kulturore 2022-2024

në komunën e Rahovecit.

Bazuar në vendimin e kryetarit, grupi punues ka mbajtur disa takime rreshtazi, duke bërë hartimin e Planit e Trashëgimisë Kulturore 2022-2024 në komunën e Rahovecit.

Plani i Trashëgimisë Kulturore 2022-2024 u vu në konsultim publik më 19 gusht 2022 deri më 19 shtator 2022 ashtu siç parasheh Udhëzimi për Standardet Minimale të Konsultimeve Publike ndërsa konsultimi publik u parapa të mbahej më 2 shtator 2022, mirëpo për shkak të hapjes zyrtare të festivalit Hardh Fest u mbajt më 6 shtator 2022.

Njoftimi: <https://kk.rks-gov.net/rahovec/> ( nuk ka qasje uebi për me bart linkun)

Platforma Qeveritare për Konsultime Publike: <https://konsultimet.rks-gov.net/viewConsult.php?ConsultationID=41505>

# Konsultimi Publik

**Konsultimi Publik për Planin e Trashëgimisë Kulturore 2022-2024 u mbajtë më: 6.9.2022 në Sallen e Kuvendit Komunal Rahovec, me fillim nga ora 10:00**

|  |  |  |  |
| --- | --- | --- | --- |
| Metodat e konsultimit | Data / Kohëzgjatja | Numri i pjesëmarrësve | Numri i atyre që kanë dhënë komente, kërkesa / sugjerime |
| 1. Takim i drejtpërdrejtë në Sallën e Kuvendit me pjesëmarrës nga lagjet urbane dhe këshillat e fshatrave si dhe me përfaqësues të OJQ-ve veprojnë në komunën e Rahovecit
 | 6.9.20221 orë | 15 pjesëmarrës4 femra | 6 pjesëmarrës kanë parashtruar pyetje |
| Publikimi në ueb faqe / platforma elektonike  | 14 ditë para dëgjimit publik |  | Asnjë koment nuk kemi marrë |

**Shtojca 1 – Tabela e detajuar me informatat për kërkesat e dhëna, arsyetimet për kërkesat e pranuara dhe të refuzuara.**

|  |  |  |
| --- | --- | --- |
| Kërkesat / Sugjerimet / Komentet | Statusi i kërkesës / sugjerimi ( i pranuar , pjesërisht e pranuar apo nuk është pranuar | Arsyetimi (komentimi për pranimin pjesërisht dhe mos pranimit te komenteve është i detyrueshëm) |
| Muhamet Ramadani*- Celinë- Përshëndetje, ne si fshat kemi disa pika të trashëgimisë kulturore, Kemi Kronin e Fshatit me mbi 200 vite, I cili deri tash nuk u mbikëqyr, Pisjaku- mal afër 8 hektar, mal shumë I vjetër, Bunar I Vuçitërnës, I cili gjendet mes fshtait Fortesë dhe Celinë, I cili nuk është në gjendje t ë mirë, Xhamia e Fshatit prej 1921, Lis I Shpirtit, në të cilin banorët gjenjnë shërim shpirtëror, kemi edhe Shtëpinë Muze te varrezat e fshatit, Teqeja e Dervish Sokolit, mbi 45 vite u rregullu, po që ka nevojë me u mbikëqyr.* | E pranuar | Grupi punues per Planin e Trashëgimisë Kulturore, pas pyetjes që ka bërë përfaqësuesi i Këshillit të fshatit Celinë z. Muhamet Ramadani, e ka konsideruar si të vlefshëm propozimin e tij dhe pas konsultimeve i ka përfshirë të gjitha propozimet në Planin e Trashëgimisë Kulturore. |
| Muharrem Morina*- po flas në cilësinë e fshtait Dejn. Desha mu ndërlidh me lokalitetin në Çifllak, aty ku janë bërë zbulime arkeologjike, që I përkasin peridhës romake dhe në Kramovik aty ku është gjetur përkrenarja ilire, e cila u shkatërru, por, unë kIsha propozu që të futen në listën e trashëgimisë kulturore.*  | E pranuar | Studimet arkeologjike të kryera në zonën arkeologjike të fshatit Çifllak gjetën të dhëna për ekzistencën e një vendbanimi i cili i takonte fillimit të mijëvjeçarit të parë. Hulumtimet e mëtutjeshme rezultuan me zbulimin e mbetjeve të një kompleksi banjosh (termash) romake, me dimensione të gjera, mes të cilave është dokumentuar edhe ku një pishinë. Materiali arkeologjik i zbuluar në këtë lokacion tregon prodhimin lokal të enëve prej balte si dhe asosh të importuara të njohura si terra sigillata. Përveç mjeteve metalike, monedha, kavanoza qelqi dhe struktura arkitektonike, edhe objekte të ndryshme për përdorim të përditshëm janë zbuluar në këtë vend.Prandaj ne si grup punues i Planit për Trashëgimi Kulturore e ka përfshirë në planin për Trashëgimi Kulturore. |
| Binak Berisha*- Kramovik-Ne si familje kemi pas një kullë të vjetës e cila u rrënu, ne kemi pritur për institucionet e Kosovës, por , ata nuk aknë ndërmarrë asgjë më restaurimin e saj, andaj, pronari I saj ka vendosur ta rrënoj në pamundësi që të ndërmarri diçka dhe për sigurinë e familjes së tij, andaj, unë desha të pyes që a ka mundësi të bëhej dicka në këtë drejtim rreth kësaj Kulle, sepse ka foto ka video në youtobe. Poashtu desha të ndërlidhen edhe rreth përkrenares, edhe pse ata që kanë gjetur nuk ekanë bërë publike por, mire do të kishte qenë që si institucion të ndërmerrni edhe diçka rreth futjes në listen e trashëgimisë kultutore.*  | E pranuar pjesërisht | Duke e marrë parasysh që disa nga objektet e trashëgimisë Kulturore në fshatin Kramovik janë shkatërruar grupi punues për Trashëgimi Kulturore ka pranuar pjesërisht kërkesat dhe ka përfshi një pjesë të tyre në Planin e Trashëgimisë Kulturore. |
| Fatmir Sejfullahu*- Desha me u ndërlidh rreth shtëpive muze, ku po I vendosni pllakat, ato shtëpi një pjesë e tyre janë rrënuar, ose janë shndërruar në kafiteri, kam një vëretje sepse nuk ka më gjurmë aty. Komuna dhe shteti po reagojnë me vonesë, mos me I leju me I prish me I humb gjurmët.* | E pranuar |  Ne si grup punues, në koordinim me ekzekutivin dhe me OVL e UÇK-së do të paraqesim këtë shqetësim tuajin dhe do të mundohemi tu dalim në mbrojtje objekteve që përfaqësojnë vlera kulturore, historike dhe trashëgimi kulturore. |
| Binak Berisha*-Pikat dhe istikamet ku UÇK-ja ka kry aksione. Ne në Kramovik kemi një pikë ku me 14 qershor kur është sulmuar posti famëkeq I Kramovikut dhe aty janë disa istikame të gjitha të lëna në fatin e kohës duke u degraduar. Andaj, kisha kërkuar që bashkëfinancim me banorët të bëjmë përpjekje për ti restauruar dhe për t’i mbrojtur dhe të mos humbin* | E pranuar pjesërisht | Duke e marrë parasysh që disa nga objektet e trashëgimisë Kulturore në fshatin Kramovik janë shkatërruar grupi punues për Trashëgimi Kulturore ka pranuar pjesërisht kërkesat dhe ka përfshi një pjesë të tyre në Planin e Trashëgimisë Kulturore. |
| Dervish Qadraku*: Të mbrohen dhe standardizohen vlerat e luftës së UÇK-së!* | E pranuar | Vlera e UÇK-së, është sinomim i vlerës së lirisë së Kosovës, që është vulosur me gjakun e heronjve, dëshmorëve dhe me sakrificën e popullit tonë liridashës. Vlerë e lirisë që është vulosur me numrin e viktimave të luftës, me fëmijët, gratë dhe pleqtë e pafajshëm të vrarë e të masakruar. Vlerë e lirisë që është vulosur me numrin e personave të zhdukur, me numrin e grave të dhunuara dhe me gjenocidin e paparë që ka ushtruar regjimi serb në Kosovë. Vlerë që është vulosur me shtëpitë e djegura dhe të rrënuara, me vjedhjet, shkatërrimin e pronës, pasurisë dhe gjithçka që ishte e jona. Është vlerë e dhimbjes dhe vuajtjeve. Prandaj grupi punues për Trashëgimi Kulturore ka pranuar kërkesen dhe ka futur në Planin e Trashëgimisë Kulturore . |

**Bashkangjitur në këtë raport janë edhe këto dokumente:**

1. Vendimi për caktimin e grupit punues për hartimin e Planin e Trashëgimisë Kulturore
2. Njoftimin për mbajtjen e konsultimit publik
3. Lista e nënshkrimeve të qytetarëve pjesëmarrës në konsultimin publik
4. Lista e zyrtarëve pjesëmarrës në konsultimin publik

Rahovec, tetor 2022

 Blerta Gashi

 Zyrtare për Informim